**Nolikuma 6.pielikums**

**Līguma projekts**

**Līgums**

**par kadastrālās uzmērīšanas darbu veikšanu, zemes robežu, situācijas un apgrūtinājumu plānu izgatavošanu īpašumu ierakstīšanai Zemesgrāmatā**

Siguldā, 2016. gada \_\_\_\_.\_\_\_\_\_\_\_\_\_\_\_

**Siguldas novada Dome**, reģistrācijas Nr.90000048152, juridiskā adrese Pils ielā 16, Sigulda, Siguldas novads, tās izpilddirektores Jeļenas Zarandijas personā, kura rīkojas pamatojoties uz 2013.gada 13.jūnija Siguldas novada Domes saistošajiem noteikumiem Nr.14 „Siguldas novada pašvaldības nolikums” (protokols Nr.13.,§2), turpmāk tekstā sau**kts – Pasūtītājs,** no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš/-a rīkojas uz \_\_\_\_\_\_\_\_\_\_\_\_\_\_ pamata, turpmāk tekstā saukts – **Izpildītājs**, no otras puses, tekstā saukti Līdzēji,

pamatojoties uz Pasūtītāja organizētā iepirkuma „ Mērniecības pakalpojumi Siguldas novada pašvaldības vajadzībām” (identifikācijas Nr. SND 2016/57), turpmāk – iepirkums, rezultātiem noslēdz sekojošu līgumu, turpmāk tekstā – Līgums:

1. **Līguma priekšmets**
	1. Pasūtītājs pasūta un Izpildītājs Līguma norādītajā laikā pēc katra Darbu uzdevumu saņemšanas veic kadastrālās uzmērīšanas darbus, zemes robežu, situācijas un apgrūtinājumu plānu izgatavošana īpašumu ierakstīšanai Zemesgrāmatā turpmāk – Darbi, saskaņā ar iepirkumā iesniegto piedāvājumu, tehnisko specifikāciju (1.pielikums), Darbu organizācijas plānu (2.pielikums), finanšu piedāvājumu (3.pielikums). Līguma pielikumi ir Līguma neatņemamas sastāvdaļas.
	2. Pasūtītājs Darbus izstrādā saskaņā ar Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” prasībām un citiem normatīvajiem aktiem.
	3. Līguma ietvaros Pasūtītājs Darbus pasūta atkarībā no tam radušās vajadzības un finanšu iespējām.
2. **Līguma izpildes kārtība**
	1. Izpildītājs Līgumā noteiktos Darbus veic 12 (divpadsmit) mēnešus no Līguma spēkā stāšanās brīža vai līdz Līguma 3.1.punktā noteiktās kopējās Līguma summas iztērēšanai.
	2. Pasūtītājs izsniedz Izpildītājam Darba uzdevumu, kurā norāda nekustamos īpašumus (turpmāk - objektus) un pievieno darba uzdevumu. Pasūtītājs var uzdot izpildīt vienā Darba uzdevumā Darbus ne vairāk kā 3 (trīs) objektos vienlaicīgi.
	3. Izpildītājam pēc Līguma 2.2.punktā norādītā Pasūtītāja Darbu uzdevuma saņemšanas Darbi jāizpilda Tehniskajā specifikācijā noteiktajos termiņos ,.
	4. Nekustamo īpašumu robežu plāni, situācijas plāni un apgrūtinājumu plāni Izpildītājam jāiesniedz Valsts zemes dienestā reģistrācijai un/vai aktualizācijai Nekustamā īpašuma valsts kadastra informācijas sistēmā.
	5. Pēc Līguma 2.4.punktā minēto plānu reģistrācijas Nekustamā īpašuma valsts kadastra informācijas sistēmā Izpildītājs iesniedz Pasūtītājam:
		1. 2 (divos) eksemplāros papīra formātā objekta:
			1. robežu plānu;
			2. situācijas plānu;
			3. apgrūtinājumu plānu;
		2. 1 (vienā) eksemplārā papīra formātā objekta robežu apsekošanas aktu.
	6. Izpildītājs izpildītos Darbus nodod ar nodošanas un pieņemšanas aktu, kuru kopā ar Līguma 2.5. punktā norādīto dokumentāciju iesniedz Siguldas novada Domes Teritorijas attīstības pārvaldes Īpašumu un vides pārvaldības nodaļā, Zinātnes ielā 7, Peltēs, Siguldas pagastā, Siguldas novadā, tās darba laikā.
	7. Darbu nodošanas un pieņemšanas aktu no:
		1. Pasūtītāja puses paraksta Siguldas novada Domes Teritorijas attīstības pārvaldes Īpašumu un vides pārvaldības nodaļas nekustamā īpašuma speciāliste Revita Jakupāne, tel.67800957, e-pasts: revita.jakupane@sigulda.lv vai Teritorijas attīstības pārvaldes vadītāja Inga Zālīte, tel.67800968, e-pasts: inga.zalite@sigulda.lv;
		2. Izpildītāja puses paraksta \_\_\_\_\_\_\_\_\_\_\_\_\_\_*(vārds, uzvārds, amats),* tel,\_\_\_\_\_\_\_\_\_, mob.tel.\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_.
	8. Pasūtītājs 5 (piecu) darba dienu laikā veic Līguma 2.6.punktā noteiktajā kārtībā nodoto Darbu un dokumentu pārbaudi. Gadījumā, ja Pasūtītājs konstatē, ka Darbi ir veikti nekvalitatīvi vai neatbilstoši šī Līguma vai normatīvo aktu prasībām, Pasūtītājs sagatavo Darbu defektu aktu un nosaka Izpildītājam termiņus to novēršanai. Nekvalitatīvu Darbu izpildes gadījumos, trūkumu un kļūdu novēršana un/vai atkārtota Darba izpilde notiek par Izpildītāja līdzekļiem. Šajā punktā norādītā trūkumu novēršana nav par pamatu Darbu izpildes termiņa pagarināšanai.
3. **Līguma summa un norēķinu kārtība**
	1. Līguma kopējā summa Līguma darbības laikā nepārsniedz EUR 41 000,00 (četrdesmit vienu tūkstotis euro) un pievienotās vērtības nodokli 21% (divdesmit viens procents) EUR 8610,00 (astoņi tūkstoši seši simti desmit euro), kas kopā ir EUR 49 610,00 (četrdesmit deviņi tūkstoši seši simti desmit euro), turpmāk – Līguma summa. Samaksa par konkrēta Darba izpildi tiek veikta saskaņā ar Darba uzdevumu un Finanšu piedāvājumā norādītajiem izcenojumiem (3.pielikums).
	2. Samaksu par izpildītajiem Darbiem veic ar pārskaitījumu 20 (divdesmit) dienu laikā no brīža, kad Izpildītājs iesniedzis Pasūtītāja pārstāvim visu Līguma 2.5. un 2.6.punktā minēto dokumentāciju) un Līdzēji ir parakstījuši izpildīto Darbu nodošanas - pieņemšanas aktu un Pasūtītāja pārstāvis ir saņēmis no Izpildītāja attiecīgu rēķinu. Papildus iepriekš minētajam, Izpildītājs elektroniskā formātā uz e-pasta adresi: rekini@sigulda.lv nosūta Darbu nodošanas- pieņemšanas aktu un rēķinu.
	3. Samaksu par izpildītajiem Darbiem Pasūtītājs pārskaita uz Izpildītāja kontu, kas norādīts šajā Līgumā.
	4. Līguma kopējā summā ir iekļautas visas izmaksas, kas saistītas ar Tehniskajā specifikācijā (Līguma 1.pielikums) un Līgumā minēto Darbu izpildi pilnā apjomā, tajā skaitā visi izdevumi, kas saistīti ar transportu, nodokļiem, nodevām un nepieciešamo saskaņojumu saņemšanu no trešajām personām.
	5. Par Darba apmaksas dienu ir uzskatāma diena, kad Pasūtītājs veicis finanšu līdzekļu pārskaitījumu.
4. **Līdzēju saistības**
	1. Izpildītāja saistības:
		1. Izpildītājs veic Darbus saskaņā ar Līguma noteikumiem;
		2. Izpildītājs ir atbildīgs parveikto Darbu kvalitāti un atbilstību Latvijas Republikas normatīvo aktu prasībām;
		3. Izpildītājs Darbu izpildi nodrošina ar savu darbaspēku, materiāliem un resursiem;
		4. Izpildītājs nekavējoties informē Pasūtītāju, nosūtot informāciju uz Līguma 2.7.1. apakšpunktā norādīto e-pasta adresi, par izmaiņām Darbu izpildes gaitā – Darbu pārtraukšanu vai citiem apstākļiem, kas kavē Darbu izpildi;
		5. Izpildītājs pēc Pasūtītāja uzaicinājuma Pasūtītāja noteiktā laikā piedalās jebkuru vēl nepabeigto vai pieņemto un apmaksāto Darbu pārbaudē apvidū;
		6. Izpildītājs par saviem līdzekļiem Pasūtītāja noteiktajā termiņā novērš Pasūtītāja konstatētos trūkumus un kļūdas pārbaudītajos Darbos.
	2. Pasūtītāja saistības:
		1. Līgumā noteiktajā kārtībā un termiņā pieņemt kvalitatīvi Izpildītāja veiktos Darbus un apmaksāt tos;
		2. sniegt Izpildītājam nepieciešamo informāciju Darbu veikšanai, kura ir tā rīcībā.
5. **Līdzēju atbildība**
	1. Līdzēji viens otram ir atbildīgi par Līgumā ietverto saistību izpili, neizpildi vai nepienācīgu izpildi, tādā kārtībā kā to paredz Līgums un normatīvie akti.
	2. Ja Izpildītājs Līguma 2.3.punktā noteiktajā termiņā neveic zemes vienības kadastrālo uzmērīšanu un/vai neiesniedz Līguma 2.5. un/vai 2.6.punktos norādīto dokumentāciju, Pasūtītājam ir tiesības pieprasīt Izpildītājam līgumsoda 0,5 % (pusprocenta) apmērā samaksu no Darba uzdevumā pasūtīto Darbu cenas par katru kavēto dienu, bet ne vairāk kā 10% no Līguma summas.
	3. Pasūtītājam ir tiesības ieturēt līgumsodu no Izpildītājam paredzētajiem maksājumiem.
	4. Ja Pasūtītājs kavē maksājumus par izpildītajiem Darbiem, Izpildītājam ir tiesības pieprasīt Pasūtītājam līgumsoda 0,5% (pusprocenta) apmērā samaksu no Darba uzdevumā norāsītās nesamaksātās Darbu summas par katru kavēto dienu, bet ne vairāk kā 10% no Līguma summas.
	5. Līdzēji apņemas atlīdzināt viens otram visus zaudējumus, ja tie radušies attiecīgā Līdzēja vai tās darbinieku darbības vai bezdarbības rezultātā.
	6. Līgumsoda samaksa neatbrīvo Līdzējus no saistību izpildes.
6. **Līguma grozīšana, tā darbības pārtraukšana**
	1. Līgumu var papildināt vai grozīt, Līdzējiem par to savstarpēji vienojoties. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abi Līdzēji. Šādi Līguma grozījumi no to parakstīšanas brīža kļūst par Līguma neatņemamu sastāvdaļu.
	2. Grozījumi Līgumos veicami ievērojot Publisko iepirkumu likuma 67.¹panta noteikumus.
	3. Pasūtītājs var vienpusējā kārtā izbeigt Līguma darbību par to Izpildītāju iepriekš brīdinot ne mazāk kā 10 dienas iepriekš, ja Izpildītājs neveic Darbus Līgumā noteiktajā kārtībā vai nepamatoti kavē Darbu izpildes termiņus.
	4. Līguma izbeigšana neatceļ Līdzēju saistības, kas radušās līdz Līguma izbeigšanai.
7. **Strīdu risināšanas kārtība**
	1. Jebkuras nesaskaņas, domstarpības vai strīdi risināmi Līdzēju savstarpējās sarunās.
	2. Gadījumā, ja Līdzēji nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.
8. **Nepārvarama vara**
	1. Līdzēji ir atbrīvoti no atbildības par Līguma nepildīšanu, ja tā rodas pēc Līguma noslēgšanas nepārvaramas varas ietekmes rezultātā, kuru attiecīgais Līdzējs (vai Līdzēji kopā) nevarēja paredzēt, novērst un ietekmēt. Par nepārvaramu varu Līguma ietvaros uzskata šādus apstākļus: karš, nemieri, sabotāža, teroristu darbības, dabas katastrofas, eksplozijas, ugunsgrēki, un citi tamlīdzīgi apstākļi.
	2. Katrs no Līdzējiem, kuru Līguma ietvaros ietekmē nepārvarama vara, 3 (trīs) darba dienu laikā par to rakstiski paziņo otram Līdzējam.
9. **Citi noteikumi**
	1. Līgums stājas spēkā ar tā parakstīšanas brīdi un ir spēkā līdz Līdzēju Līgumā noteikto saistību pilnīgai izpildei.
	2. Līdzēju savstarpējie paziņojumi veicami rakstveidā. Paziņojums ir spēkā tikai no tā brīža, kad tas nogādāts adresātam. Līdzēju paziņojumi ir nosūtāmi pa pastu ierakstītā sūtījumā pēc Līgumā norādītajām Līdzēju adresēm, un ir uzskatāms, ka Līdzējs ir saņēmis paziņojumu septītajā dienā pēc tā izsūtīšanas. Mainoties Līdzēja Līgumā noteiktajai adresei, Līdzējs par to nekavējoties, bet ne vēlāk kā trīs dienu laikā paziņo otram Līdzējam. Ja Līdzējs par Līgumā norādītās adreses maiņu nav paziņojis otram Līdzējam vai nav to izdarījis savlaicīgi, tad otra Līdzēja paziņojumi tiek uzskatīti par saņemtiem, ja tie nosūtīti uz Latvijas Republikas Komercreģistrā ierakstīto Līdzēja juridisko adresi.
	3. Pasūtītāja kontaktpersona Līguma izpildes jautājumos ir Teritorijas attīstības pārvaldes Īpašumu un vides pārvaldības nodaļas nekustamā īpašuma speciāliste Revita Jakupāne tel. 67800957, e-pasts: revita.jakupane@sigulda.lv
	4. Izpildītāja kontaktpersona Līguma izpildes jautājumos ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	5. Līgums sastādīts 2 (divos) eksemplāros ar vienādu juridisko spēku uz \_\_\_ (\_\_\_\_) lapām ar \_\_\_ (\_\_\_\_) pielikumiem uz \_\_\_ (\_\_\_) lapām. Katram Līdzējam tiek nodots viens Līguma eksemplārs.
10. **Līdzēju rekvizīti un paraksti**

|  |  |
| --- | --- |
| **Pasūtītājs:** | **Izpildītājs:** |
| **Siguldas novada Dome** Reģistrācijas Nr. 90000048152PVN reģistrācijas Nr. LV90000048152Pils iela 16, LV - 2150konta Nr. LV15UNLA0027800130404Banka**:** AS SEB BANKA, Siguldas filiāleBankas kods: UNLALV2X Izpilddirektore \_\_\_\_\_\_\_\_\_\_\_\_\_\_\_\_\_\_\_\_ /Jeļena Zarandija/ | **----------- „------”** reģistrācijas Nr.-----------------------konta Nr.-----------Banka**:** --------Bankas kods:-------------\_\_\_\_\_\_\_\_\_\_\_\_\_\_\_\_\_\_\_\_ /------------/ |